section_heading: Opis dobra
paragraph_text: Crkva je podignuta uz raskrižje glavne i sporednih cesta. Jednobrodna je građevina jednostavnog tlocrta s pravokutnom lađom, užim svetištem s peterokutnom apsidom te ulaznim predvorjem u prizemlju zvonika naslonjenog na središnju os glavnog pročelja. Sagrađena je 1907. g. u oblicima neogotičke sakralne arhitekture. Volumenom dominira masivni zvonik koji je prve dvije etaže pravokutnog presjeka dok je zadnja etaža osmerokutna kao i piramidalna kapa zvonika. Reprezentativni dojam zvonika stvaraju dva para stupnjevanih kontrafora s fijalama i balustradom. U crkvi je neogotički glavni oltar.